title: Директива 2004/103/ЕО на Комисията от 7 октомври 2004 година относно контрола за идентичност и проверките на фитосанитарното състояние на растенията, растителните продукти и други предмети, изброени в част Б от приложение V към Директива 2000/29/ЕО на Съвета, които могат да бъдат извършвани на място, различно от входния пункт на Общността, или на място в непосредствена близост до него и за определяне на условията, свързани с тези проверки

text:
Важна правна забележка

|

32004L0103

Официален вестник n° L 313 , 12/10/2004 стр. 0016 - 0020 Официален вестник n° L 183 , 05/07/2006 стр. 0251 - 0255

		20041007Директива 2004/103/ЕО на Комисиятаот 7 октомври 2004 годинаотносно контрола за идентичност и проверките на фитосанитарното състояние на растенията, растителните продукти и други предмети, изброени в част Б от приложение V към Директива 2000/29/ЕО на Съвета, които могат да бъдат извършвани на място, различно от входния пункт на Общността, или на място в непосредствена близост до него и за определяне на условията, свързани с тези проверкиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], и по-специално член 13в, параграф 2, буква г) и 13в, параграф 2, буква д) и член 13в, параграф 4, четвърта и пета алинея от нея,като има предвид, че:(1) Съгласно Директива 2000/29/ЕО растенията, растителните продукти или други предмети, изброени в част Б от приложение V към нея, с произход трети държави, по принцип трябва да бъдат обект на установяване на идентичността и проверки за фитосанитарното състояние на растенията на входния пункт или на място, близо до него.(2) В случай на транзитно преминаване на стоки, които не са от Общността, тези проверки за фитосанитарното състояние на растенията могат също така да бъдат извършвани в помещенията на официалния орган по местоназначение или на което и да е друго място в непосредствена близост; в някои други случаи тези проверки могат да бъдат извършвани в местоназначението, като например мястото на производство, дотолкова доколкото бъдат осигурени специални гаранции и документи по отношение на транспортирането на растенията, растителните продукти и другите артикули.(3) Необходимо е да се определят случаите, при които проверките на идентичността и фитосанитарното състояние на растенията могат да бъдат извършвани на местоназначението.(4) За да бъде подсигурено, че не съществува риск от разпространение на вредни организми по време на транспортирането, е необходимо да бъдат приети разпоредби или специфични гаранции и документи по отношение на транспорта.(5) Необходимо е да бъдат определени минималните условия за извършване на проверките за идентичността и фитосанитарното състояние на растенията по отношение на техническите изисквания, приложими към официалните органи, които отговарят за проверките в местата на получаване, както и по отношение на апаратурата, инструментите и съоръженията, които дават възможност на отговорните официални органи да извършват проверките за идентичността и фитосанитарното състояние.(6) Необходимо е да се определят подробни правила относно сътрудничеството между отговорните официални органи и митническите пунктове, включително образците на документите, които да се използват в процеса на това сътрудничество, начина на предаване на тези документи и процедурите за обмен на информация.(7) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 11. Настоящата директива се прилага по отношение на растенията, растителните продукти и други предмети, изброени в част Б от приложение V към Директива 2000/29/ЕО, идващи от трети страни (наричани по-долу "съответни продукти"). В случаите и при обстоятелствата, определени в настоящата директива, държавите-членки могат да постановят проверките съгласно член 13а, параграф 1, буква б), ii) и iii) от Директива 2000/29/ЕО относно съответните продукти да могат да бъдат извършени на друго място. В случай на транзитно преминаване на стоки, които не са от Общността, съгласно член 13в, параграф 2, буква в) от Директива 2000/29/ЕО проверките могат да бъдат извършвани в помещенията на официалния орган по предназначение или на което и да е друго място в непосредствена близост, когато са изпълнени условията съгласно параграф 2. В случаите съгласно член 13в, параграф 2, буква г) от Директива 2000/29/ЕО проверките могат да бъдат извършвани в мястото на получаване, като например мястото на производство, когато са изпълнени условията, съгласно параграф 2.2. Условията съгласно параграф 1 са:а) когато официалните органи във входния пункт и в мястото на получаване реши, когато е целесъобразно, чрез споразумение между отговорните официални органи на държавите-членки, проверките за идентичността и фитосанитарното състояние на растенията (наричани по-нататък "проверки") да могат по-щателно да бъдат извършвани на друго място, различно от входния пункт в Общността, или в място в непосредствена близост до него,иб) когато който и да е вносител или друго лице, което отговаря за местата или помещенията, където ще се извършват проверките (наричан по-долу "кандидатът") на пратките, състоящи се от съответните продукти, има одобрението, чрез процедурата за одобрение, определена в член 2, параграф 2 за извършване на проверките на "място, одобрено за извършване на проверки" (наричан по-нататък "одобрен приемателен пункт"), което е или:- в случаите на транзитно преминаване на стоки, които не са от Общността, съгласно член 13в, параграф 2, буква в) от Директива 2000/29/ЕО, в- помещение на официалния орган на получаване, или- място в непосредствена близост до тези помещения или определено от митническите власти и от отговорния официален орган, или- в случаите на член 13в, параграф 2, буква г) от Директива 2000/29/ЕО, във- местоназначение, одобрено от официалния орган и митническите власти, отговорни за района, където е разположено това мястоив) когато са изпълнени специфичните гаранции и са представени документите, свързани с транспорта на пратката, съставена от съответните продукти (наричана по-нататък "пратката"), по отношение на мястото, одобрено за приемателен пункт и, когато е целесъобразно, са изпълнени минималните условия относно складирането на тези продукти в тези места.3. Специфичните гаранции, документи и минималните условия съгласно параграф 2, буква в) са:а) опаковката на пратката или транспортното средство, използвано за настоящата пратка, са затворени и запечатани по такъв начин, че съответните продукти не могат да причинят масово нахлуване на вредители или заразяване по време на тяхното транспортиране до приемателния пункт и са такива, че идентичността им се запазва непроменена. В обосновани случаи съответните официални органи на държавите-членки могат да допуснат до одобрените приемателни пунктове пратки, които не са затворени и запечатани, при условие че съответните продукти не могат да причинят масово нахлуване на вредители или заразяване по време на тяхното транспортиране до одобрения приемателен пункт;б) пратката се изпраща до одобрения приемателен пункт. Не се разрешава промяна на одобрения приемателен пункт, освен ако това е след одобрение на съответните официални органи на входния пункт и на исканата дестинация и на митническите власти, които отговарят за района, в който е разположен приемателния пункт, за което е подадена молбата;в) пратката се придружава от "Документ за фитосанитарното състояние на растения в обращение", без да се засягат сертификатите, определени в член 13, параграф 1 от Директива 2000/29/ЕО, и съдържа изискваната информация в съответствие с образеца в приложението към настоящата директива; документът се попълва на машина или на ръка с четливи главни букви или по електронен път съгласувано със съответните официални органи на входния пункт и местоназначението и е написан поне на един от официалните езици на Общността;г) съответните заглавия на документа съгласно параграф 3, буква в) се попълват и подписват от вносителя на пратката под напътствието на съответния официален орган на входния пункт;д) в случаите съгласно параграф 2, буква б) второ тире складирането на пратката в одобрения приемателен пункт трябва да е такова, че пратката да е отделена както от стоки от Общността, така и от пратки, които имат доказани вредители или които са съмнителни за наличие на вредители.Член 21. Държавите-членки осигуряват създаването на процедура за одобряване съгласно параграфи 2, 3 и 4 за оценяване и, когато е целесъобразно, за получаване на одобрение, че отговарят на фитосанитарните условия за осъществяването на проверките в местата, одобрени за приемателни пунктове.2. Процедурите съгласно параграф 1 трябва да указват, че ако проверките се извършат в одобрените приемателни пунктове, всеки, който подаде молба, трябва да я адресира до отговорните официални органи, които отговарят за провеждането на такива проверки, като моли проверките да бъдат извършени в местата, посочени в молбата.3. Молбата включва техническо досие, което предоставя информацията, необходима за оценяване на пригодността на предложените приемателни пунктове и която обхваща, в частност:а) информацията, свързана със съответните продукти, които ще бъдат внесени и местата, в които съответните внесени продукти ще бъдат складирани и държани в очакване на крайните резултати от проверките и, по-специално, как може да бъде осигурено разделянето, съгласно член 1, параграф 3, буква д) иб) когато е целесъобразно, когато съответните продукти са предназначени за лице, на което е бил предоставен статутът на "упълномощен консигнатор", и са изпълнени условията, постановени в член 406 от Регламент (ЕИО) № 2454/93 на Комисията [2], или, когато съответните места са предмет на разрешение съгласно член 497 от въпросния регламент, съответно доказателство за това.4. Държавите-членки осигуряват молбата съгласно параграф 1 да бъде заведена и отговорните официални органи:а) да разгледат информацията, предоставена в молбата;б) да оценят подходящо ли е извършването на проверки на предложените приемателни пунктове, които трябва да съответстват на минимални изисквания, които са поне тези, постановени в точка 3, букви б) и в) от приложението към Директивата 98/22/ЕО на Комисията [3], или всякакви други изисквания, които държавите-членки могат да наложат по недискриминационен начин и които са обосновани, за да позволят достатъчно ефективни проверки;в) да отговори на този, който подава молбата, като:i) посочат, че молбата се приема и че съответните места са определени и одобрени за извършване на проверки, илиii) посочат, че молбата не се приема, както и причините за това.5. Държавите-членки, при поискване, предоставят на Комисията и на държавите-членки актуализиран списък на местата, одобрени за приемателни пунктове.6. Държавите-членки осигуряват отговорните официални органи да предприемат необходимите мерки, ако е установено, че има елементи, които са в ущърб на правилното функциониране на извършването на проверките в местата, одобрени за приемателни пунктове, разположени на тяхна територия.Държавите-членки информират Комисията и заинтересованите държави-членки за всички значими случаи на несъответствие с условията, които се отнасят до място, одобрено за приемателен пункт.Член 3Държавите-членки осигуряват вносителят на пратките, за които е било решено, че проверките на тези пратки могат да се извършат в одобрен приемателен пункт, да бъде субект на следните задължения, без да се засяга Директива 92/90/ЕИО на Комисията [4]:а) вносителят предварително информира съответния официален орган по местоназначение за въвеждането на съответните продукти, като тази информация трябва да съдържа, по-специално:i) името, адреса и местоположението на приемателния пункт;ii) планираната дата и време на пристигане в одобрения приемателен пункт на съответните продукти;iii) индивидуалния сериен номер на документа за фитосанитарното състояние на растенията в обращение съгласно член 1, параграф 3, буква в), ако има такъв;iv) датата и мястото, където е съставен документа за фитосанитарното състояние на растения в обращение съгласно член 1, параграф 3, буква в), ако има такъв;iv) името, адреса и официалния регистрационен номер на вносителя;vi) референтния номер на фитосанитарния сертификат и/или фитосанитарния сертификат за реекспорт или който и да е друг изискван фитосанитарен документ;б) вносителят уведомява съответния официален орган по местоназначение за всички промени по отношение на информацията, предоставяна в изпълнение на буква а).Член 4Държавите-членки осигуряват проверките на съответните продукти, извършвани в местата, одобрени за приемателни пунктове, да отговарят на минимални условия, които поне са равни на тези, постановени в точки 1, 2 и точка 3, буква а) от приложението към Директива 98/22/ЕО, или всякакви по-нататъшни изисквания, които държавите-членки могат да наложат по недискриминационен начин и които са обосновани, за да се позволи извършването на ефективни проверки.Член 5Държавите-членки могат да постановят допълнителни изисквания, които се считат за необходими за определяне на предложено място като място, одобрено за приемателен пункт.Член 61. Държавите-членки осигуряват сътрудничество, когато е приложимо, между:а) официалния орган на входния пункт и официалния орган в мястото на получаванеиб) официалния орган на входния пункт и митническия пункт на входния пунктив) официалния орган на входния пункт в мястото на получаване и митническия пункт в мястото на получаванеиг) официалния орган на входния пункт и митническия пункт в мястото на получаванечрез обмен на съответната информация за растенията, растителните продукти и другите предмети, предназначени за внос, тяхната опаковка и транспортното средство, в писмена форма или в електронна форма, при използване на документа за фитосанитарното състояние на растенията в обращение, съгласно член 1, параграф 3, буква в).2. Ако входният пункт в Общността за съответните продукти и одобрения приемателен пункт са разположени в различни държави-членки, пратката може да бъде изпратена и проверки могат да бъдат извършени в място, одобрено за приемателен пункт въз основа на споразумение между отговорните официални органи на съответните държави-членки. Доказателството за постигнатото споразумение между отговорните официални органи на съответните държави-членки трябва да бъде вписано в документа за фитосанитарно състояние на растенията в обращение.3. След като продуктите са били проверени в място, одобрено за приемателен пункт, официалният орган в мястото на получаване потвърждава, че са били извършени съответните проверки за идентичност и фитосанитарно състояние на растенията съгласно член 13а, параграф 1, буква б), ii) и iii) от Директива 2000/29/ЕО, като използва служебен печат и дата. Крайният резултат от тези проверки се изразява в графата, озаглавена "Решение". Настоящата разпоредба се прилага, mutatis mutandis, ако документните проверки, съгласно член 13в, параграф 2, буква а) от Директива 2000/29/ЕО са били спазени.4. Ако крайният резултат от проверките съгласно параграф 3 е "Освобождаване", пратката и съпровождащият я документ за фитосанитарното състояние на растенията в обращение се представят на митническите власти, отговорни за района на "одобрения приемателен пункт", което дава възможност на пратката да бъде подложена на съответните митнически процедури, съгласно член 13, параграф 1 от Директива 200/29/ЕО. Документът за фитосанитарното състояние на растенията в обращение няма повече да бъде изискван да придружава пратката и настоящият документ или копие от него се съхраняват поне една година от официалния орган в мястото на получаване.5. Ако резултатът от проверките, съгласно параграф 3 доведе до задължение за преместване на съответните продукти в рамките на Общността в местоназначение извън Общността, те остават под митническо наблюдение докато се осъществи реекспортът на продуктите.Член 7Настоящата директива ще бъде преразгледана най-късно до 1 януари 2007 г.Член 81. Държавите-членки приемат и публикуват най-късно до 31 декември 2004 г. законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за текстовете на тези разпоредби и таблицата на съответствието между тези разпоредби и настоящата директива.Те ще прилагат тези разпоредби от 1 януари 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 9Настоящата директива влиза в сила на двадесетия ден след публикуването ѝ в Официален вестник на Европейския съюз.Член 10Адресати на настоящата директива са държавите-членки.Съставено в Брюксел на 7 октомври 2004 година.За КомисиятаDavid ByrneЧлен на Комисията[1] ОВ L 169, 10.7.2000 г., стр. 1. Директива, последно изменена с Директива 2004/70/ЕО на Комисията (ОВ L 127, 29.4.2004 г., стр. 97).[2] ОВ L 253, 11.10.1993 г., стр. 1. Регламент, последно изменен с Регламент (ЕО) № 2286/2003 (ОВ L 343, 31.12.2003 г., стр. 1).[3] ОВ L 126, 28.4.1998 г., стр. 26.[4] ОВ L 344, 26.11.1992 г., стр. 38.--------------------------------------------------20041007ПРИЛОЖЕНИЕ+++++ TIFF +++++--------------------------------------------------


title: Петнадесета директива 92/86/ЕИО на Комисията от 21 октомври 1992 година за адаптиране към техническия прогрес на приложения II, III, IV, V, VI и VII към Директива 76/768/ЕИО на Съвета относно сближаването на законодателствата на държавите-членки в областта на козметичните продукти

text:
               13/ 11

               BG

               Официален вестник на Европейския съюз

               150

         31992L0086

               L 325/18

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ПЕТНАДЕСЕТА ДИРЕКТИВА 92/86/ЕИО НА КОМИСИЯТА

   от 21 октомври 1992 година
   за адаптиране към техническия прогрес на приложения II, III, IV, V, VI и VII към Директива 76/768/ЕИО на Съвета относно сближаването на законодателствата на държавите-членки в областта на козметичните продукти
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметичните продукти (1), последно изменена с Директива 92/8/ЕИО (2) на Комисията, и по-конкретно член 8, параграф 2 от нея,
   като има предвид, че въз основа на наличната информация някои временно разрешени багрила, вещества, консерванти и ултравиолетови филтри могат да бъдат окончателно разрешени, а други трябва да бъдат окончателно забранени или да бъдат разрешени за употреба през определен бъдещ период;
   като има предвид, че с цел да се опази общественото здраве трябва да се забрани употребата на 1,2-епоксибутан, багрило CI 15585, стронциев лактат, стронциев нитрат, стронциев поликарбоксилат, прамокаин, 4-етокси-m-фенилендиамин и неговите соли, 2,4-диаминофенилетанол и неговите соли, катехол, пирогалол, нитрозамини и вторични диалканоламини;
   като има предвид, че въз основа на най-новите постижения на науката и техниката употребата на стронциев хлорид, стронциев ацетат, диалканоламиди на мастни киселини, моноалканоламини, триалканоламини и хидриран магнезиев силикат в козметични продукти може да бъде разрешена, при условие че се спазват дадени ограничения и изисквания, които задължително се поставят на етикета с цел опазване на общественото здраве;
   като има предвид, че въз основа на най-новите постижения на науката и техниката употребата на 3-йодо-2-пропинилбутил карбамат и натриев хидрокси-метиламиноацетат като консерванти в козметичните продукти може да бъде разрешена до 30 юни 1993 година, при условие че се спазват дадени ограничения и изисквания;
   като взе предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите пречки пред търговията с козметични продукти,
   ПРИЕ НАСТОЯЩАТА ДИРЕКТИВА:
   Член 1
   Директива 76/768/ЕИО се изменя, както следва:

               1.

               следните номера се прибавят към приложение II:

                           „400.

                           1,2-епоксибутан

                           401.

                           Багрило CI 15585

                           402.

                           Стронциев лактат

                           403.

                           Стронциев нитрат

                           404.

                           Стронциев поликарбоксилат

                           405.

                           Прамокаин

                           406.

                           4-етокси-m-фенилендиамин и неговите соли

                           407.

                           2,4-диаминофенилетанол и неговите соли

                           408.

                           Катехол

                           409.

                           Пирогалол

                           410.

                           Нитрозамини

                           411.

                           Вторични диалканоламини“;

               2.

               в приложение III, част 1:

                           а)

                           прибавят се следните референтни номера:

                                       а

                                       б

                                       в

                                       г

                                       д

                                       е

                                       „57

                                       Стронциев хлорид хeксахидрат

                                       Паста за зъби

                                       3.5 % изчислени като стронций. При смесване с други разрешени стронциеви продукти, общото съдържание на стронций не трябва да надвишава 3.5 %

                                       Съдържа стронциев хлорид. Не се препоръчва честа употреба от деца.

                                       58

                                       Стронциев ацетат хемихидрат

                                       Паста за зъби

                                       3.5 %, изчислени като стронций. При смесване с други разрешени стронциеви продукти, общото съдържание на стронций не трябва да надвишава 3,5 %

                                       Съдържа стронциев хлорид. Не се препоръчва честа употреба от деца.

                                       59

                                       Талк:
                                       хидриран магнезиев
                                       силикат

                                       Пудра:Пудрата да се държи далече от носа и устата на детето.

                                       60

                                       Диалканоламиди на мастни киселини

                                       Максимално съдържание на диалканоламин: 0,5 %

                                                   —

                                                   Да не се използва с нитрозиращи системи

                                                   —

                                                   Максимално съдържание на диалканоламин: 5 % (касае изходните суровините)

                                                   —

                                                   Максимално съдържание на N-нитрозо-диалканоламин: 50 µг/кг

                                                   —

                                                   Да се съхранява в контейнери, които не съдържат нитрити

                                       61

                                       Моноалканоламини

                                       Максимално съдържание на диалканоламин: 0.5 %

                                                   —

                                                   Да не се използва с нитрозиращи системи

                                                   —

                                                   Минимална чистота: 99 %

                                                   —

                                                   Максимално съдържание на вторичен алканоламин: 0.5 % (касае изходните суровини)

                                                   —

                                                   Максимално съдържание на N-нитрозо-диалканоламин: 50 µг/кг

                                                   —

                                                   Да се съхранява в контейнери, които не съдържат нитрити

                                       62

                                       Триалканоламини

                                                   a)

                                                   Продукти, които не се изплакват

                                                   б)

                                                   Други продукти

                                       a)   2,5 %

                                       а), б):

                                                   —

                                                   Да не се използва с нитрозиращи системи

                                                   —

                                                   Минимална чистота: 99 %

                                                   —

                                                   Максимално съдържание на вторичен алканоламин: 0.5 % (касае изходните суровини)

                                                   —

                                                   Максимално съдържание на N-нитрозо-диалканоламин: 50 µг/кг

                                                   —

                                                   Да се съхранява в контейнери, които не съдържат нитрити“

                           б)

                           референтен номер 20 се заличава;

                           в)

                           изразът „препоръчва се тест за чувствителност“ в колона „е“ а) и б) в референтни номера 8, 9 и 10 се заличава;

                           г)

                           референтен номер 12 се заменя със следния номер:

                                       a

                                       б

                                       в

                                       г

                                       д

                                       е

                                       „12

                                       Водороден прекис и други съединения или смеси, които освобождават водороден прекис, включително карбамиден прекис и цинков прекис

                                                   a)

                                                   Продукти за поддържане на косата,

                                                   б)

                                                   Продукти за поддържане на кожата,

                                                   в)

                                                   Продукти за втвърдяване на ноктите,

                                                   г)

                                                   Продукти за хигиена на устната кухина

                                       12 % H2O2 (40 обема) налични или освободени
                                       4 % H2O2 налични или освободени
                                       2 % H2O2 налични или освободени
                                       0,1 % H2O2 налични или освободени

                                       a), б), в):
                                       Съдържа водороден прекис. Да се избягва контакт с очите. При попадане в очите, те да се изплакнат незабавно.“

               3.

               В приложение III, част 2, референтен номер 2 се заличава;

               4.

               В приложение IV, част 1:

                           а)

                           добавя се следния номер:

                                       Номер на цветния индекс или наименование

                                       Цвят

                                       Област на приложение

                                       Други ограничения и изисквания

                                       1

                                       2

                                       3

                                       4

                                       „26100

                                       Червен

                                       x

                                       Критерий за чистота:
                                       анилин ≤ 0,2 %;
                                       2-нафтол ≤ 0,2 %
                                       4-аминоазобензен ≤ 0,1 %
                                       1 -(фенилазо)-2-нафтол ≤ 3 %
                                       1-[2-(фенилазо) фенилазо]-2-нафталенол ≤ 2 %“;

                           б)

                           изразът „Виж приложение IV, част 2“ в колона „Други ограничения и изисквания“ се заличава по отношение на номерата CI 73900 и CI74180;

               5.

               в приложение IV, част 2, багрилата CI 26100, CI 73900, CI 74180 и CI 15585 и разтворител жълто 98 се заличават;

               6.

               в приложение V, референтен номер 5 се заменя със следния текст:
               5.   Стронций и неговите съединения, с изключение на стронциев лактат, стронциев нитрат и стронциев поликарбоксилат, изброени в приложение II, стронциев сулфид, стронциев хлорид и стронциев ацетат, при условията, посочени в приложение III, част 1, и стронциеви лакове, пигменти и соли на багрилата, изброени с означение (3) в приложение IV, част 1.“;

               7.

               в приложение VI, част 1:

                           а)

                           ограничението „Забранен за използване в продукти за предпазване от слънце“ в референтен номер 36 се заменя с „Забранен за използване в продукти за предпазване от слънце в концентрация, надвишаваща 0,025 %“;

                           б)

                           прибавя се следното вещество:

                                       a

                                       б

                                       в

                                       г

                                       д

                                       „47

                                       1,6-ди (4-амидинофенокси)-n-хексан (хексамидин) и солите му (включително изетионат и р-хидроксибензоат) (+)

                                       0,1 %“;

               8.

               В приложение VI, част 2:

                           а)

                           изразът „30.6.1992 г.“ в референтни номера 2, 21, 26 и 27 се заменя с израза „30.6.1993 г.“;

                           б)

                           изразът „31.12.1992 г.“ в референтен номер 28 се замества с израза „30.6.1993 г.“;

                           в)

                           референтен номер 20 се заличава;

                           г)

                           референтен номер 15 се заменя със следното:

                                       a

                                       б

                                       в

                                       г

                                       д

                                       е

                                       „15

                                       Диизобутил-фенокси-етокси-етил диметил бензил амониев хлорид (Бензетониев хлорид)

                                       0,1 %

                                       Само за дезодоранти, продукти за поддържане на за косата и продукти за употреба след бръснене. Не е позволен за продукти, които влизат в контакт с лигавици

                                       30.6.1993 г.“;

                           д)

                           референтен номер 16 се заменя със следното:

                                       a

                                       б

                                       в

                                       г

                                       д

                                       е

                                       „16

                                       Алкил (С8-С18) диметилбензил амониев хлорид, бромид и захаринат (+) (бензалкониев хлорид, бромид и захаринат

                                       0,1 %

                                       30.6.1993 г.“;

                           е)

                           добавят се следните референтни номера:

                                       a

                                       б

                                       в

                                       г

                                       д

                                       е

                                       „29

                                       3-йодо-2-пропинилбутил карбамат

                                       0,1 %

                                       30.6.1993 г.

                                       30

                                       Натриев хидроксиметил аминоацетат

                                       0,1 %

                                       30.6.1993 г.“;

               9.

               В приложение VII, част 2:

                           а)

                           заличават се следните референтни номера: 1, 4 и 16;

                           б)

                           изразът „30.6.1992 г.“ се заменя с израза „30.6.1993 г.“ за следните референтни номера: 2, 5, 6, 12, 13, 17, 24, 25, 26, 28, 29, 31 и 32.

         Член 2
   1.   Без да се засягат датите, посочени в член 1, държавите-членки предприемат необходимите мерки, за да гарантират, че от 1 юли 1993 г. по отношение на веществата, предвидени в член 1, производителите и вносителите, установени в Общността, не могат да доставят на пазара продукти, които не отговарят на изискванията на настоящата директива.
   2.   Държавите-членки предприемат необходимите мерки, за да осигурят, че продуктите, посочени в параграф 1, съдържащи веществата, посочени в член 1, не се продават или доставят на крайния потребител от 1 юли 1994 година, ако не отговарят на изискванията на настоящата директива.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 30 юни 1993 г. Те уведомяват незабавно Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
   Член 4
   Адресати на настоящата директива са държавите-членки.

      Съставено в Брюксел на 21 октомври 1992 година.

            За Комисията

         Karel VAN MIERT

            Член на Комисията

      (1)  ОВ L 262, 27.9.1976 г., стр. 169.

      (2)  ОВ L 70, 17.3.1992 г., стр. 23.


title: Директива 2009/66/ЕО на Европейския парламент и на Съвета от 13 юли 2009 година относно кормилното управление на колесните селскостопански или горски трактори (кодифицирана версия) (Текст от значение за ЕИП)

text:
               1.8.2009

               BG

               Официален вестник на Европейския съюз

               L 201/11

      ДИРЕКТИВА 2009/66/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 13 юли 2009 година
   относно кормилното управление на колесните селскостопански или горски трактори
   (кодифицирана версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 75/321/ЕИО на Съвета от 20 май 1975 г. за сближаване на законодателствата на държавите-членки относно кормилната уредба на колесните селскостопански или горски трактори (3) е била неколкократно съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Директива 75/321/ЕИО е една от отделните директиви от системата за ЕО одобрение на типа, предвидена в Директива 74/150/ЕИО на Съвета от 4 март 1974 г. за сближаване на законодателствата на държавите-членки по отношение на типовото одобрение на колесните селскостопански или горски трактори, заменена с Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли (5), и установява техническите изисквания относно дизайна и конструкцията на колесните селскостопански или горски трактори по отношение на кормилното управление. Тези технически изисквания целят сближаване на законодателствата на държавите-членки по начин, който да позволи прилагането за всеки тип трактор на процедурата за ЕО одобрение на типа, предвидена в Директива 2003/37/ЕО. Следователно разпоредбите на Директива 2003/37/ЕО, отнасящи се до селскостопанските или горските трактори, техните ремаркета и теглително-прикачно оборудване, заедно с техните системи, компоненти и обособени технически възли, се прилагат за настоящата директива.

               (3)

               Настоящата директива не следва да засяга задълженията на държавите-членки относно сроковете за транспониране в националното право и за прилагане на директивите, които са посочени в приложение II, част Б,

         ПРИЕХА НАСТОЯЩАТА ДИРЕКТИВА:
   Член 1
   1.   „Трактор (селскостопански или горски)“ означава всяко моторно превозно средство с колела или с вериги, което има най-малко две оси, чиято основна функция е в неговата теглителна сила и което е специално конструирано да тегли, бута, транспортира или задвижва определени инструменти, машини или ремаркета, предназначени за използване в селското или горското стопанство. То може да бъде приспособено да превозва товари и пътници.
   2.   Настоящата директива се прилага само за тракторите, определени в параграф 1, снабдени с пневматични гуми и имащи максимална конструктивна скорост между 6 и 40 km/h.
   Член 2
   1.   Държавите-членки не може да откажат издаването на ЕО одобрение на типа, нито на документа, предвиден в член 2, буква ф) от Директива 2003/37/ЕО, или на национално одобрение на типа по отношение на тип трактор на основания, свързани с кормилното управление, ако то отговаря на изискванията, посочени в приложение I.
   2.   Държавите-членки не може да издават документа, предвиден в член 2, буква ф) от Директива 2003/37/ЕО, по отношение на тип трактор, който не отговаря на изискванията на настоящата директива.
   Държавите-членки може да откажат издаването на национално одобрение на типа по отношение на тип трактор, който не отговаря на изискванията на настоящата директива.
   Член 3
   Държавите-членки не могат да отказват регистрацията, нито да забраняват продажбата, първоначалното пускане в употреба или употребата на трактори на основания, свързани с кормилното управление, ако то отговаря на изискванията, посочени в приложение I.
   Член 4
   Измененията, необходими за адаптиране към техническия прогрес на изискванията на приложение I, се приемат в съответствие с процедурата, посочена в член 20, параграф 3 от Директива 2003/37/ЕО.
   Член 5
   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 6
   Директива 75/321/ЕИО, изменена с директивите, посочени в приложение II, част А, се отменя, без да се засягат задълженията на държавите-членки относно сроковете за транспониране в националното право и за прилагане на директивите, посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 7
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Тя се прилага от 1 януари 2010 г.
   Член 8
   Адресати на настоящата директива са държавите-членки.

      Съставено в Брюксел на 13 юли 2009 година.

            За Европейския парламент

            Председател

         H.-G. PÖTTERING

            За Съвета

            Председател

         E. ERLANDSSON

      (1)  ОВ C 161, 13.7.2007 г., стр. 38.

      (2)  Становище на Европейския парламент от 19 юни 2007 г. (ОВ C 146 E, 12.6.2008 г., стр. 73) и решение на Съвета от 22 юни 2009 г.

      (3)  ОВ L 147, 9.6.1975 г., стр. 24.

      (4)  Вж. приложение II, част А.

      (5)  ОВ L 171, 9.7.2003 г., стр. 1.

      ПРИЛОЖЕНИЕ I
      1.   ОПРЕДЕЛЕНИЯ
      1.1.   „Кормилно управление“

      „Кормилно управление“ е цялото оборудване, предназначено да променя посоката на движение на трактора.
      Кормилното управление може да включва:

                  —

                  кормилно колело;

                  —

                  кормилен механизъм;

                  —

                  управляеми колела;

                  —

                  ако е необходимо, специално оборудване за създаване на допълнителна или независима сила.

            1.1.1.   „Кормилно колело“
      „Кормилно колело“ е частта, която се използва от водача за непосредствено управление на трактора.
      1.1.2.   „Кормилен механизъм“
      „Кормилен механизъм“ са всички компоненти, намиращи се между кормилното колело и управляемите колела, с изключение на специалното оборудване, определено в точка 1.1.4. Кормилният механизъм може да бъде механичен, хидравличен, пневматичен, електрически или комбинация между някои от тях.
      1.1.3.   „Управляеми колела“
      „Управляеми колела“ са:

                  —

                  колелата, чието насочване по отношение на трактора може да се променя директно или индиректно, така че да се промени посоката на движение на трактора;

                  —

                  всички колела на тракторите с шарнирна рама;

                  —

                  колелата от една и съща ос, чиято скорост може да се променя, за да се получи промяна в посоката на движение на трактора.

            Самонасочващите се колела не са управляеми колела.
      1.1.4.   „Специално оборудване“
      „Специално оборудване“ е онази част от кормилното управление, с която се създава допълнителна или независима сила. Допълнителната или независимата сила може да се създава от механична, хидравлична, пневматична или електрическа система, или комбинация между някои от тях (например от маслена помпа, компресор или акумулаторна батерия и т.н.).
      1.2.   „Различни типове кормилни управления“

                  1.2.1.

                  В зависимост от източника на сила, необходима за отклонение на управляемите колела, се различават следните типове кормилни управления:

                              1.2.1.1.

                                 Ръчно кормилно управление, при което силата за управление се осигурява само от мускулната сила на водача;

                              1.2.1.2.

                                 Подпомагано кормилно управление, при което силата за управление се осигурява от съвместното действие на мускулната сила на водача и на специалното оборудване, определено в точка 1.1.4;
                              Кормилното управление, при което силата за управление обикновено се получава само от специалното оборудване, определено в точка 1.1.4, но при което в случай на авария на специалното оборудване може да се използва мускулната сила на водача, се разглежда като „подпомагано кормилно управление“;

                              1.2.1.3.

                                 Кормилно управление със сервоусилвател, при което силата за управление се получава единствено от специалното оборудване, определено в точка 1.1.4.

            1.3.   Сила за управление

      „Сила за управление“ е силата, приложена от водача върху кормилното колело с цел управление на трактора.
      2.   ИЗИСКВАНИЯ КЪМ КОНСТРУКЦИЯТА, МОНТАЖА И ПРОВЕРКАТА
      2.1.   Общи изисквания

                  2.1.1.

                  Кормилното управление трябва да осигурява лесно и безопасно управление на трактора и да отговаря на специфичните изисквания, посочени в точка 2.2.

            2.2.   Специфични изисквания

      2.2.1.   Кормилно колело

                  2.2.1.1.

                  Кормилното колело трябва да е удобно за хващане и лесно за работа. То трябва да е проектирано по начин, позволяващ плавно отклонение. Посоката на въртене на кормилното колело трябва да съответства на желаната промяна на посоката на движение на трактора.

                  2.2.1.2.

                  Силата за управление, необходима за да се постигне завой в кръг с радиус 12 m, започвайки от положение за праволинейно движение, не трябва да превишава 25 daN. При подпомагано кормилно управление, което не е свързано с друго оборудване, ако допълнителният източник за захранване с енергия се повреди, необходимата сила за управление не трябва да превишава 60 daN.

                  2.2.1.3.

                  За да се провери съответствието с изискването по точка 2.2.1.2, тракторът трябва да се движи по спираловидна траектория със скорост 10 km/h, започвайки от положение за праволинейно движение, върху суха и равна пътна повърхност, осигуряваща добро сцепление на гумите. Силата за управление на кормилното колело се записва, докато достигне до положение, съответстващо на навлизането на трактора в кръг с радиус 12 m. Продължителността на маневрата (времето между момента, когато кормилното колело е задвижено за първи път, и момента, когато то достигне до положението, където се извършва измерването), не трябва да надвишава пет секунди при нормални случаи и осем секунди при повреда на специалното оборудване. Извършва се една маневра наляво и една надясно.
                  По време на изпитването тракторът трябва да е натоварен с технически допустимата максимална маса; да е с налягане в гумите и с разпределение на теглото по осите съгласно указанията на производителя.

            2.2.2.   Кормилен механизъм

                  2.2.2.1.

                  Кормилният механизъм не може да включва нито електрически, нито изцяло пневматичен кормилен механизъм.

                  2.2.2.2.

                  Кормилният механизъм трябва да е проектиран така, че да удовлетворява всички експлоатационни изисквания. Той трябва да е лесно достъпен за поддръжка и за проверка.

                  2.2.2.3.

                  В случай на кормилен механизъм, който не е изцяло хидравличен, той трябва да позволява управление на трактора дори в случай на повреда на хидравличните или на пневматичните компоненти на кормилния механизъм.

                  2.2.2.4.

                  Кормилният механизъм, който е изцяло хидравличен, и специалното оборудване, определено в точка 1.1.4, трябва да отговарят на следните изисквания:

                              2.2.2.4.1.

                              Едно или повече устройства за ограничаване на налягането трябва да предпазват цялата система или част от нея от превишаване на налягането;

                              2.2.2.4.2.

                              Устройствата за ограничаване на налягането трябва да са така монтирани, че да не допускат превишаване на налягането Т, равно на максималното работно налягане, определено от производителя;

                              2.2.2.4.3.

                              Характеристиките и размерите на свързващите тръби трябва да са такива, че тръбите да издържат налягане, равно на четири пъти Т (допустимо от устройствата за ограничаване на налягането) и трябва да са монтирани и защитени по такъв начин, че опасността от повреди от удар или от смущения да е сведена до минимум, а опасността от повреди вследствие на протриване да може да се смята за незначителна.

            2.2.3.   Управляеми колела

                  2.2.3.1.

                  Всички колела могат да бъдат управляеми колела.

            2.2.4.   Специално оборудване

                  2.2.4.1.

                  Специалното оборудване, определено в точка 1.1.4, използвано в типовете кормилно управление, определени в точки 1.2.1.2 и 1.2.1.3, е допустимо при следните условия:

                              2.2.4.1.1.

                              Когато тракторът е оборудван с подпомагано кормилно управление, определено в точка 1.2.1.2, неговото управление трябва да е възможно дори и в случай на повреда на специалното оборудване, както вече е посочено в точка 2.2.1.2. Ако подпомаганото кормилно управление няма свой собствен източник на енергия, то трябва да е свързано с акумулатор на енергия. Този акумулатор на енергия може да се замени с отделно устройство, което осигурява приоритетно енергийно захранване на кормилното управление спрямо другите системи, които са свързани към общия енергиен източник. Без да се засягат разпоредбите на Директива 76/432/ЕИО на Съвета от 6 април 1976 г. за сближаване на законодателството на държавите-членки относно спирачните устройства на селскостопанските или горските колесни трактори (1), ако има хидравлична връзка между хидравличното кормилно управление и хидравличната спирачна система и ако те са захранвани от един и същ енергиен източник, при повреда на една от системите силата, необходима за задвижване на кормилното управление, не трябва да превишава 40 daN. Ако източникът на енергия е сгъстен въздух, въздушният резервоар трябва да е защитен с възвратен клапан.
                              Когато силата за управление се осигурява единствено от специалното оборудване, определено в точка 1.1.4, подпомаганото кормилно управление трябва да има устройство, което подава предупредителен визуален или звуков сигнал, когато в случай на повреда на това специално оборудване силата за управление превиши 25 daN.

                              2.2.4.1.2.

                              Ако тракторът е оборудван с кормилно управление със сервоусилвател, както е определено в точка 1.2.1.3, и при условие че това управление има изцяло хидравличен кормилен механизъм, при повреда на двигателя или на специалното оборудване то трябва да е в състояние да изпълни изцяло двете маневри, посочени в точка 2.2.1.3, използвайки допълнително специално оборудване. Допълнителното специално оборудване може да бъде резервоар със сгъстен въздух или с газ. Като допълнително специално оборудване може да се използват маслена помпа или компресор, ако това оборудване се задвижва от въртенето на колелата на трактора и не може да се разедини от тях. В случай на повреда на специалното оборудване визуален или звуков сигнал трябва да предупреди за тази повреда.

                                          2.2.4.1.2.1.

                                          Ако специалното оборудване е пневматично, то трябва да бъде свързано с резервоар за сгъстен въздух, защитен с възвратен клапан. Вместимостта на този резервоар трябва да се изчисли така, че да са възможни най-малко седем пълни завъртания (от край до край), преди налягането в резервоара да спадне наполовина спрямо работното налягане. Изпитването трябва да се извършва, като управляемите колела са отделени от земната повърхност.

         (1)  ОВ L 122, 8.5.1976 г., стр. 1.

      ПРИЛОЖЕНИЕ II
      ЧАСТ A

         Отменената директива и нейните последователни изменения

         (посочени в член 6)

                  Директива 75/321/ЕИО на Съвета
                  (ОВ L 147, 9.6.1975 г., стp. 24)

                  Директива 82/890/ЕИО на Съвета
                  (ОВ L 378, 31.12.1982 г., стp. 45)

                  единствено по отношение на позоваванията на Директива 75/321/ЕИО в член 1, параграф 1

                  Директива 88/411/ЕИО на Комисията
                  (ОВ L 200, 26.7.1988 г., стp. 30)

                  Директива 97/54/ЕО на Европейския парламент и на Съвета
                  (ОВ L 277, 10.10.1997 г., стp. 24)

                  единствено по отношение на позоваванията на Директива 75/321/ЕИО в член 1, първо тире

                  Директива 98/39/ЕО на Комисията
                  (ОВ L 170, 16.6.1998 г., стp. 15)

            ЧАСТ Б

         Списък на сроковете за транспониране в националното право и за прилагане

         (посочени в член 6)

                  Директива

                  Срок за транспониране

                  Дата на прилагане

                  Директива 75/321/ЕИО

                  22 ноември 1976 г.

                  —

                  Директива 82/890/ЕИО

                  22 юни 1984 г.

                  —

                  Директива 88/411/ЕИО

                  30 септември 1988 г. (1)

                  —

                  Директива 97/54/ЕО

                  22 септември 1998 г.

                  23 септември 1998 г.

                  Директива 98/39/ЕО

                  30 април 1999 г. (2)

                  —

         (1)  В съответствие с член 2 от Директива 88/411/ЕИО:

         „1.   От 1 октомври 1988 г. никоя държава-членка не може

                     —

                     да отказва предоставянето на типово одобрение на ЕИО по отношение на тип трактор, да издава документа, предвиден в член 10, параграф 1, последно тире от Директива 74/150/ЕИО или на национално типово одобрение, или

                     —

                     да забранява пускане в действие на трактори,

               ако кормилната уредба на този тип трактор или трактори съответства на разпоредбите на настоящата директива.
         2.   От 1 октомври 1989 г. държавите-членки:

                     —

                     прекратяват да издават документа, предвиден в последното тире на член 10, параграф 1 от Директива 74/150/ЕИО за всеки тип трактор, кормилната уредба на който не съответства на разпоредбите на настоящата директива,

                     —

                     могат да отказват предоставянето на национално типово одобрение на типа трактор, кормилната уредба на който не съответства на разпоредбите на настоящата директива.“

         (2)  В съответствие с член 2 от Директива 98/39/ЕО:

         „1.   От 1 май 1999 г. никоя държава-членка не може:

                     —

                     да отказва, по отношение на тип трактор, да предостави типово одобрение на ЕО, да издаде документа, споменат в член 10, параграф 1, трето тире от Директива 74/150/ЕИО, или да предостави национално типово одобрение, или

                     —

                     да забранява пускането в употреба на трактори,

               ако тези трактори отговарят на изискванията на Директива 75/321/ЕИО, изменена с настоящата директива.
         2.   От 1 октомври 1999 г. държавите-членки

                     —

                     прекратяват да издават документа, упоменат в член 10, параграф 1, трето тире от Директива 74/150/ЕИО, за всеки тип трактор, който не отговаря на изискванията на Директива 75/321/ЕИО, изменена с настоящата директива,

                     —

                     могат да отказват национално типово одобрение за всеки тип трактор, който не отговаря на изискванията на Директива 75/321/ЕИО, изменена с настоящата директива.“

      ПРИЛОЖЕНИЕ III

         Таблица на съответствието

                  Директива 75/321/ЕИО

                  Директива 98/39/ЕО

                  Настоящата директива

                  Член 1

                  Член 1

                  Член 2

                  Член 2

                  Членове 3 и 4

                  Членове 3 и 4

                  Член 5, параграф 1

                  —

                  Член 5, параграф 2

                  Член 5

                  —

                  Член 6

                  —

                  Член 7

                  Член 6

                  Член 8

                  Приложение

                  Приложение I

                  —

                  Приложение II

                  —

                  Приложение III


title: Директива 2004/86/ЕО на Комисията от 5 юли 2004 година за изменение с цел адаптиране към техническия прогрес на Директива 93/93/ЕИО на Съвета относно масите и размерите на двуколесните и триколесните моторни превозни средстваТекст от значение за ЕИП.

text:
               07/ 14

               BG

               Официален вестник на Европейския съюз

               167

         32004L0086

               L 236/12

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         ДИРЕКТИВА 2004/86/ЕО НА КОМИСИЯТА
   от 5 юли 2004 година
   за изменение с цел адаптиране към техническия прогрес на Директива 93/93/ЕИО на Съвета относно масите и размерите на двуколесните и триколесните моторни превозни средства
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 93/93/ЕИО на Съвета от 29 октомври 1993 г. относно масите и размерите на двуколесните и триколесните моторни превозни средства (1), и по-специално член 3 от нея,
   като взе предвид Директива 2002/24/ЕО на Европейския парламент и на Съвета от 18 март 2002 г. относно типовото одобрение на двуколесни и триколесни моторни превозни средства и за отмяна на Директива 92/61/ЕИО на Съвета (2), и по-специално член 17 от нея,
   като има предвид, че:

               (1)

               Директива 93/93/ЕИО е една от специалните директивите в контекста на процедурата за типово одобрение на Общността съгласно Директива 2002/24/ЕО. Следователно разпоредбите на Директива 2002/24/ЕО относно системите, компонентите и обособените технически възли на превозните средства се прилагат към Директива 93/93/ЕИО.

               (2)

               За правилното функциониране на цялостна система за типово одобрение е необходимо да се изяснят и допълнят определени изисквания на Директива 93/93/ЕИО.

               (3)

               За тази цел е необходимо да се посочи, че масите на сменяемите надстройки за четириколесни превозни средства от категории L6е и L7е, предназначени за превозване на стоки, трябва да се считат за част от полезната маса и да не се включват към ненатоварената маса.

               (4)

               Директива 93/93/ЕИО следва да бъде съответно изменена.

               (5)

               Мерките, предвидени в настоящата директива, са в съответствие със становището на Комитета за привеждане в съответствие с техническия прогрес, създаден съгласно член 13 от Директива 70/156/ЕИО на Съвета (3),

         ПРИЕ НАСТОЯЩАТА ДИРЕКТИВА:
   Член 1
   Приложението към Директива 93/93/ЕИО се изменя в съответствие с приложението към настоящата директива.
   Член 2
   1.   Считано то 1 януари 2005 г. за двуколесните и триколесните моторни превозни средства, чиито маси и размери отговарят на изискванията на Директива 93/93/ЕИО, изменена с настоящата директива, държавите-членки не могат на основания, които се отнасят до масите и размерите на превозните средства:

               а)

               да отказват да издават типово одобрение на ЕО или национално типово одобрение по отношение на такова превозно средство; или

               б)

               да забраняват регистрацията, продажбата или пускането в експлоатация на такива превозни средства.

         2.   От 1 юли 2005 г., ако не са спазени изискванията на Директива 93/93/ЕИО, изменена с настоящата директива, за всеки тип двуколесни или триколесни моторни превозни средства, държавите-членки отказват да издават типово одобрение на ЕО на основания, които се отнасят до масите и размерите на превозните средства.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 декември 2004 г. Те съобщават на Комисията текста на тези разпоредби, както и таблицата на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 5
   Адресати на настоящата директива са държавите-членки.

      Съставено в Брюксел на 5 юли 2004 година.

            За Комисията

         Erkki LIIKANEN

            Член на Комисията

      (1)  ОВ L 311, 14.12.1993 г., стр. 76. Директива, изменена с Директива 2001/78/ЕО на Комисията (ОВ L 285, 29.10.2001 г., стр. 1).

      (2)  ОВ L 124, 9.5.2002 г., стр. 1. Директива, последно изменена с Директива 2003/77/ЕО на Комисията (ОВ L 211, 21.8.2003 г., стр. 24).

      (3)  ОВ L 42, 23.2.1970 г., стр. 1. Директива, последно изменена с Директива 2004/3/ЕО на Европейския парламент и на Съвета (ОВ L 49, 19.2.2004 г., стр. 36).

      ПРИЛОЖЕНИЕ
      Точка 1.5 от приложението към Директива 93/93/ЕИО се заменя със следното:

         „ненатоварена маса“ означава масата на превозното средство, подготвено за нормална експлоатация и оборудвано, както следва:

                     —

                     с допълнителното оборудване, предназначено единствено за обичайната употреба,

                     —

                     с пълното електрическо оборудване, включително устройствата за осветление и сигналното осветление, осигурени от производителя,

                     —

                     с инструментите и уредите, изисквани по законите, съгласно които е била измерена ненатоварената маса на превозното средство,

                     —

                     с необходимите количества течности за гарантиране на нормалната работа на всички части на превозното средство.

               1.5.1.   При превозни средства от категории L6е и L7е, предназначени за превоз на материали и конструирани да бъдат оборудвани със сменяеми надстройки, общата маса на тези надстройки не се отчита при изчисляването на ненатоварената маса, а се отчита като част от полезната маса.
         В този случай следва да бъдат спазват следните допълнителни изисквания:

                     а)

                     базовият тип превозно средство (шаси с кабина), върху което е проектирано да бъдат монтирани гореописаните надстройки, трябва да отговаря на всички установени изисквания за четириколесни превозни средства от категория L6е и L7е, за превоз на материали (включително с максимална ненатоварена маса от 350 kg за превозни средства от категория L6е и максимална ненатоварена маса от 550 kg за превозни средства от категория L7е);

                     б)

                     приема се, че надстройката е сменяема, когато може лесно да се отдели от шасито без използването на инструменти;

                     в)

                     относно надстройката, производителят на превозното средство осигурява в информационния документ, чийто образец е даден в приложение II към Директива 2002/24/ЕО, максимално допустимите размери, маса, допустимите местоположения на центъра на тежестта и схема на местоположението на закрепващите устройства.

            Забележка: В измерванията не се включват данни за горивната и смазочната смес, но компоненти като електролита, хидравличната течност, охлаждащия агент и машинното масло трябва да се включат.“.


title: Директива 2008/5/ЕО на Комисията от 30 януари 2008 година относно задължителното обозначаване върху етикета на някои храни на сведения, освен тези, предвидени в Директива 2000/13/ЕО на Европейския парламент и на Съвета (кодифицирана версия) (Текст от значение за ЕИП )

text:
               31.1.2008

               BG

               Официален вестник на Европейския съюз

               L 27/12

      ДИРЕКТИВА 2008/5/ЕО НА КОМИСИЯТА

   от 30 януари 2008 година
   относно задължителното обозначаване върху етикета на някои храни на сведения, освен тези, предвидени в Директива 2000/13/ЕО на Европейския парламент и на Съвета
   (Текст от значение за ЕИП)
   (кодифицирана версия)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите-членки относно етикетирането, представянето и рекламирането на храните (1), и по-специално член 4, параграф 2 от нея,
   като взе предвид Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни (2), и по-специално член 6 от нея,
   като има предвид, че:

               (1)

               Директива 94/54/ЕО на Комисията от 18 ноември 1994 г. относно задължителното обозначаване върху етикета на някои храни на сведения, освен тези, предвидени в Директива 79/112/ЕИО на Съвета (3) е била неколкократно и съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               За да се осигури на потребителите точна информираност, е необходимо да се предвидят, за някои определени храни, задължителни сведения, допълващи тези, предвидени в член 3 от Директива 2003/13/ЕО.

               (3)

               Използваните газове за опаковането на някои храни не трябва да се считат за съставки по смисъла на член 6, параграф 1 от Директива 2003/13/ЕО и следователно не трябва да фигурират върху етикета в списъка на съставките.

               (4)

               Въпреки това, потребителят трябва да бъде информиран за използването на такива газове, доколкото подобна информация му позволява да разбере защо храната, която купува, има по-дълъг срок на годност, отколкото други подобни продукти, опаковани по различен начин.

               (5)

               За да предоставят на потребителя съответната информация, етикетите на храните, съдържащи подсладители, следва да съдържат такива сведения.

               (6)

               Освен това следва да бъдат посочени и предупреждения върху етикетите на храните, съдържащи определени категории подсладители.

               (7)

               Освен това е необходимо да се осигурят етикети, които дават на потребителите ясна информация за наличието на глициризинова киселина или на нейната амониева сол в захарните изделия и напитките. В случай на високо съдържание на глициризинова киселина или на нейната амониева сол в тези продукти потребителите, и по-специално тези, които страдат от хипертония, следва допълнително да бъдат информирани, че прекомерното им приемане следва да се избягва. За да се гарантира правилното разбиране на такава информация от потребителите, за предпочитане трябва да се използва общоизвестният термин „сладък корен“.

               (8)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните.

               (9)

               Настоящата директива не следва да засяга задълженията на държавите-членки относно сроковете за транспониране в националното право на директивите, които са посочени в приложение II, част Б,

         ПРИЕ НАСТОЯЩАТА ДИРЕКТИВА:
   Член 1
   Без да се засягат разпоредбите на член 3 от Директива 2003/13/ЕО, етикетирането на храните, посочени в приложение I към настоящата директива, съдържа допълнителни сведения така, както е предвидено в посоченото приложение.
   Член 2
   Директива 94/54/EO, изменена с директивите, посочени в приложение II, част A, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския Съноз.
   Член 4
   Адресати на настоящата директива са държавите-членки.

      Съставено в Брюксел на 30 януари 2008 година.

            За Комисията

         José Manuel BARROSO

            Председател

      (1)  ОВ L 109, 6.5.2000 г., стр. 29. Директива, последно изменена с Директива 2007/68/ЕО на Комисията (ОВ L 310, 28.11.2007 г., стр. 11).

      (2)  ОВ L 237, 10.9.1994 г., стр. 3. Директива, последно изменена с Директива 2006/52/ЕО (ОВ L 204, 26.7.2006 г., стр. 10).

      (3)  ОВ L 300, 23.11.1994 г., стр. 14. Директива, последно изменена с Директива 2004/77/ЕО (ОВ L 162, 30.4.2004 г., стр. 76).

      (4)  Вж. приложение II, част A.

      ПРИЛОЖЕНИЕ I
      Списък на храните, чиито етикети трябва да съдържат допълнително/и сведение/я

                  Тип или категория храни

                  Сведения

                  Храни, чийто срок на годност е бил продължен посредством разрешените газове за опаковане в съответствие с Директива 89/107/ЕИО на Съвета (1)

                  „Опакован под защитно атмосферно налягане“

                  Храни, съдържащи подсладител или подсладители, съгласно Директива 94/35/ЕО

                  „с подсладител(и)“
                  Това сведение трябва да се придружава от наименованието, под което продуктът се продава, както е посочено в член 5 от Директива 2003/13/ЕО

                  Храни, съдържащи както добавена обикновена захар (захароза) или захари (въглехидрати), така и подсладител или подсладители, съгласно Директива 94/35/ЕО

                  „със захар(и) и подсладител(и)“
                  Това сведение се придружава от наименованието, под което се продава продукта, както е посочено в член 5 от Директива 2003/13/ЕО

                  Храни, съдържащи аспартам

                  „съдържа източник на фенилаланин“

                  Храни, съдържащи повече от 10 % добавени многовалентни алкохоли

                  „прекомерната консумация може да води до разслабително действие“

                  Захарни изделия или безалкохолни напитки, които съдържат глициризинова киселина и нейната амониева сол поради добавянето на веществото/веществата като такова/такива или растението „сладък корен“Glycyrrhiza glabra, в концентрация 100 mg/kg или 10 mg/l или по-висока.

                  Терминът „съдържа сладък корен“ се добавя непосредствено след списъка на съставките, освен ако терминът „сладък корен“ не е вече включен в списъка на съставките или в наименованието, под което се продава продуктът. При липсата на списък на съставките посоченото по-горе обозначение трябва да съпровожда наименованието, под което се продава продуктът.

                  Захарни изделия, които съдържат глициризинова киселина и нейната амониева сол поради добавянето на веществото/веществата като такова/такива или на растението „сладък корен“Glycyrrhiza glabra, в концентрации от 4 g/kg или по-високи.

                  След списъка със съставките се добавя следното обозначение: „съдържа сладък корен, поради което хора, страдащи от хипертония, следва да избягват прекомерната консумация“. При липсата на списък на съставките посоченото по-горе обозначение трябва да съпровожда наименованието, под което продуктът се продава.

                  Безалкохолни напитки, които съдържат глициризинова киселина и нейната амониева сол поради добавяне на веществото/веществата като такова/такива или растението „сладък корен“Glycyrrhiza glabra, в концентрации 50 mg/l или по-високи, или 300 mg/l или по-високи в случай на безалкохолни напитки, които съдържат повече от 1,2 обемни % алкохол (2).

                  След списъка със съставките се добавя следното обозначение: „съдържа сладък корен, поради което хора, страдащи от хипертония, следва да избягват прекомерната употреба“. При липса на списък на съставките това обозначение съпровожда наименованието, под което продуктът се продава.

         (1)  ОВ L 40, 11.2.1989 г., стр. 27.

         (2)  Нивото се отнася за продуктите, които се предлагат готови за консумация или които са приготвени съгласно инструкциите на производителите.

      ПРИЛОЖЕНИЕ II
      ЧАСТ A
      Отменената директива и списък на нейните последователни изменения

         (посочени в член 2)

                  Директива 94/54/ЕО на Комисията

                  (ОВ L 300, 23.11.1994 г., стp. 14)

                  Директива 96/21/ЕО на Съвета

                  (ОВ L 88, 5.4.1996 г., стp. 5)

                  Директива 2004/77/ЕО на Комисията

                  (ОВ L 162, 30.4.2004 г., стp. 76)

            ЧАСТ Б
      Срокове за транспониране в националното право

         (посочени в член 2)

                  Директива

                  Срок за транспониране

                  94/54/ЕО

                  30 юни 1995 г. (1)

                  96/21/ЕО

                  30 юни 1996 г. (2)

                  2004/77/ЕО

                  20 май 2005 г. (3)

         (1)  Съгласно член 2, първа алинея от Директива 94/54/ЕО:

         „Държавите-членки изменят, ако е необходимо, своите законови, подзаконови и административни разпоредби преди 30 юни 1995 г., така че:

                     —

                     да се позволи търговията с продукти, съобразени с настоящата директива най-късно на 1 юли 1995 г.,

                     —

                     да се забрани търговията с продукти, които не са съобразени с настоящата директива от 1 януари 1997 г.; въпреки това търговията с продуктите, пуснати на пазара или етикетирани преди тази дата и несъобразени с настоящата директива, може да продължи до изчерпване на складовата наличност.“

         (2)  Съгласно член 2, първа алинея от Директива 96/21/ЕО:

         „Държавите-членки, когато е необходимо, изменят своите законови, подзаконови и административни разпоредби преди 1 юли 1996 година, така че:

                     —

                     да позволят търговията с продукти, които са съобразени с изискванията на настоящата директива, не по-късно от 1 юли 1996,

                     —

                     да забранят търговията с продукти, които не са съобразени с настоящата директива, считано от 1 юли 1997 година. Все пак, храни, пуснати на пазара или етикетирани преди тази дата, които не са съобразени с настоящата директива, могат да бъдат продавани до изчерпване на запасите.“

         (3)  Съгласно член 2 от Директива 2004/77/ЕО:

         „1.   Държавите-членки разрешават търговията на продукти, който са съобразени с настоящата директива, най-късно от 20 май 2005 г.
         2.   Държавите-членки забраняват търговията с продукти, които не са съобразени с настоящата директива, от 20 май 2006 г.
         Въпреки това, продуктите, които не са съобразени с настоящата директива и които са били етикетирани преди 20 май 2006 г., са разрешени до изчерпване на количествата.“

      ПРИЛОЖЕНИЕ III
      Таблица на съответствието

                  Директива 94/54/ЕО

                  Настоящата директива

                  Член 1

                  Член 1

                  Член 2

                  —

                  —

                  Член 2

                  Член 3

                  Член 3

                  —

                  Член 4

                  Приложение

                  Приложение I

                  —

                  Приложение II

                  —

                  Приложение III